D I P L O M A D Í J P Á L Y Á Z A T I H I R D E T M É N Y – Településtervezés 2018.

A Magyar Építész Kamara Terület- és Településrendezési Tagozata 2018. évre Diplomadíj pályázatot hirdet.

A településtervezési diplomamunkák megmérettetésének célja a diplomázók munkájának és egyben a szakterület egyetemi képzésének áttekintésével a legkiemelkedőbb teljesítmény díjazása. A diplomadíj ösztönzést is kíván nyújtani azoknak, akik a településtervezői pályára lépve komolyan elmélyülnek feladatuk kimunkálásában és minőségi eredményt nyújtanak.

A diplomadíj pályázatra jelentkezhetnek:

* az ötéves településmérnök képzésben vagy,
* a településmérnöki Msc képzésében részt vettek, valamint
* a településtervezési diplomamunkát készítő, építész/építészmérnöki képzésben részt vettek (utóbbi összhangban az építészek számára kiírt pályázattal).

Jelentkezési feltételek:

A pályázaton a 2017. őszi vagy a 2018. tavaszi félév során elbírált, és sikeresen védett diploma munkákkal lehet részt venni.

A pályázat nyilvános, ezért a terveken a névaláírást fenn kell tartani.

Benyújtandó munkarészek:

* a diplomatervek / kiállításra is alkalmas / - a diplomavédésre elkészített tablói, vagy másolatai,
* azok A3-as kicsinyített másolatai ( max. 6 darab összefűzött A3 lap) és
* a teljes műleírás.

A pályázati anyagot CD-n vagy DVD-n is kérjük benyújtani pdf, pdfa vagy jpg formátumban.

A diplomamunkát becsomagolva kell benyújtani, a csomagoláson az alábbi felirattal:

„MÉK Településtervezési Diplomadíj 2018.”

A csomagoláson belül az Adatlapon mellékelni kell a pályázó adatait.

A pályázat beadásának helye: Magyar Építészek Háza

1088 Budapest, Ötpacsirta u 2.

Magyar Építész Kamara Titkársága

A pályázat beadásának időpontja: 2018. szeptember 03 – 07. hétfőtől péntekig

10.00-15.00 óra között

Az értékelést a településtervezői szakma kiválóságaiból álló bírálóbizottság végzi. Megfelelő számú és színvonalú pályázat beérkezése esetén a zsűri **2 db településtervezői diplomadíjat** ítél oda.

A zsűri fenntartja a jogot, hogy nem megfelelő színvonalú munkák beérkezése esetén a díjat nem adja ki.

Eredményhirdetés az Építészek Világnapján 2018. október 1-én hétfő délután, kiállítás keretében várható.

A diplomadíjjal kapcsolatban esetlegesen felmerült további kérdést kizárólag e-mailen, mek@mek.hu vagy ulrich.tamas@mek.hu vagy lehet küldeni.

Budapest, 2018. május

*Liszkay Krisztina*

*MÉK Terület- és Településrendezői Tagozat Elnöke*